Kathy Reichs
Kathleen Joan Toelle "Kathy" Reichs [čit. ˈraɪks/] američka je forenzička antropologinja i spisateljica. Trenutno je profesorica na Univerzitetu Sjeverne Karoline u Charlotteu i radi u laboratoriju za sudsku medicinu kanadske provincije Quebec. Tokom karijere učestvovala je u identifikaciji žrtava ratnih sukoba u Gvatemali i Ruandi, te napisala niz stručnih radova. Široj je javnosti postala poznata zahvaljujući seriji kriminalističkih romana čija je protagonistica Temperance Brennan, njen svojevrsni alter-ego. Ti romani, a dijelom i njen stvarni život, poslužili su kao podloga za popularnu TV-seriju Kosti, kojoj je Reichs jedan od producenata.